Oppgave+1

Gruppe1: Sven, Oddbjørn, Espen, Robert, Anne Kjersti, Magnus, Steinar, Sigvart, Marta, Ellen TEMA: Sivil ulydighet En dag ringer det på døren hos deg. Tove Brant står utenfor og ber om å få snakke med deg. Dere er gamle venninner, men har ikke sett hverandre siden dere gikk sammen på videregående. Det er nå tre-fire år siden. Tove sier hun er kommet opp i en svært vanskelig situasjon. Hun er samboer med Hassan som er muslimsk innvandrer. De har et barn sammen, og forholdet har vært godt så langt, på tross av visse kulturforskjeller. Nå har det oppstått en svært vanskelig situasjon. Hassan har alltid vært opptatt av de politiske forholdene i sitt hjemland. Det har nå ført til at han har involvert seg i en undergrunnsbevegelse som skal smugle våpen til hjemlandet. Han har ikke villet si noe om hvordan de får tak i våpnene, men Tove har en mistanke om at de både blir skaffet ved innbrudd og kjøpt for penger som er skaffet gjennom smugling av narkotika. Tove er svært i tvil om hvordan hun skal takle denne situasjonen. Hun har forsøkt å si til Hassan at det han gjør er farlig og ulovlig, og at det må stride mot moralen i den religionen han egentlig tilhører. Men han sier at hans folk er i nød. De undertrykkes og massakreres, og en slik nød bryter alle lover. Han spør om man ikke i Norge også har noe som heter sivil ulydighet. Tove er medlem av statskirken, men livssynsmessig er hun påvirket fra flere kilder. Hun har flere bekjente som er humanetikere, og hun har også vært opptatt av Østens religioner slik som buddhismen og hinduismen. Hun føler at situasjonen er blitt helt uoversiktelig. Hun er glad i Hassan og vil gjerne satse på et fortsatt samliv med ham. Men er dette det riktige valget? Tove ber deg om råd. Hun har ikke så mye tid denne dagen, men sier hun vil komme tilbake senere. Da vil hun gjerne diskutere denne saken med deg. Hun kan ikke leve lenge med denne usikkerheten, sier hun. Den sliter henne ut. Hun må finne en avklaring. Forbered og presenter det svaret du vil gi Tove. Følgende punkter vil bli lagt vekt på i vurderingen.
 * OPPGAVE 1 **
 * Situasjonsbeskrivelse **
 * Oppgave **
 * Du vet at hun er en grundig person som ikke er ute etter synsing. Derfor må du skaffe fakta som kan belyse situasjonen både ut fra etikken og fra de religioner og livssyn som er aktuelle.
 * Tove vil nok også spørre deg hvor du har informasjonen fra, så du må være forberedt på å presentere de kildene du har brukt.
 * Du må videre forsøke å forberede og kunne presentere et etisk resonnement og prøve å nærme deg en eller flere mulige konklusjoner som er så godt begrunnet som mulig. Du må være forberedt på å presentere de kildene du har brukt.
 * Lærerens vurdering av svaret ditt: **
 * Et best mulig utvalg av fakta som kan belyse situasjonen.
 * Et best mulig utvalg av kilder som inneholder relevante fakta.
 * Evne til å kunne sammenligne ulike fakta og se forskjeller og likheter mellom etiske modeller, livssyn og verdisyn.
 * Evne til - om nødvendig - å kunne vurdere kilder og skille mellom sikre og mindre sikre kilder.
 * Evne til å kunne gjennomføre et etisk resonnement og begrunne en eller flere mulige løsninger.